Ede Staal

Ede Ulfert STAAL  estis nederlanda kantaŭtoro el la provinco Groningen kiu ĉefe kantis en la dialekto de Groningen.

 Frua vivo 
Ede Staal naskiĝis en 1941 en Warffum. Lia patro laboris kiel instruisto, kaj lia plej aĝa filo Ede pliposte volus imiti ties ekzemplon kaj mem fariĝi instruisto.

 Kariero 
Je la aĝo de kvin, Ede Staal komencis fari muzikon, inspirita de sia avo kiu laboris kiel enscenigisto de muzikaloj en Leens, kie li grandiĝis.
Lia trarompo venis en 1974 per la kanto "I'm in the blues" (Mi estas en la bluso). En la komenco li kantis en la angla lingvo, ĉar li studis ĝin je la universitato kaj instruis ĝin en loka mezlernejo.
En 1981, li komencis kanti en la dialekto de Groningen, kaj konatiĝis per la komika kanto "Mien toentje" (mia ĝardeneto) kaj kun "t Het nog nooit zo donker west" (neniam estis tiel malluma).
Unu el liaj lastaj kantoj estis la emocia "Mien hogelaand" (mia altlando) en kiu li kantis pri sia amo por la provincparto en kiu li grandiĝis.

 Persona vivo 
eta|dekstra|Monumento omaĝe al Ede Staal apud Delfzijl
eta|200px|teksto de kanto pri Nieuw-Statenzijl

 Edziĝo kaj familio 
Li edziĝis al Fieke Spoel kaj fariĝis la patro de ses filoj: Hanno, Jeroen, Martijn, Elwin, Jelger kaj Jasper. Ili vivas en diversaj bienoj disaj en la provinco Groningen.

Roon Staal nevo de Ede Staal nuntempe ankaŭ furoras kiel kantaŭtoro.

 Morto 
Ede Ulfert Staal mortis pro pulmokancero je la apogeo de sia famo. Ankoraŭ li estas tre fama en sia hejmprovinco, sed ankaŭ en aliaj partoj de Nederlando kaj eĉ en la eksterlando.

 Heredaĵo 
En 2011, 25 jarojn post lia morto, li fariĝis iomete ikona figuro en sia hejmprovinco. Omaĝe al li oni starigis monumenton apud Delfzijl, kie li mortis en sia bieno en 1986. En Nieuwe Statenzijl troviĝas plaketo kun teksto de kanto pri tiu vilaĝeto verkita kaj kantita de Ede Staal. Liaj kantoj estas tradukitaj al diversaj lingvoj kaj dialektoj, unu el liaj kantoj, "Termunterziel" oni eĉ disaŭdigis en Japanio en la japana lingvo kantita de vira koruso Hansen Nippon-maru.

 Eksteraj ligiloj 

 Ede Staal kantas (youtube)
 Ede Staal kantas (youtube)

Kategorio:Nederlandaj kantistoj
Kategorio:Nederlandaj artistoj
Kategorio:Nederlandaj instruistoj
Kategorio:Groningo (provinco)